b'\n_START_ARTICLE_\nBerliner B\xc3\xb6rsen-Zeitung\n_START_PARAGRAPH_\nBerliner B\xc3\xb6rsen-Zeitung (kratica BBZ) je bila slovenska ilegalna obve\xc5\xa1\xc4\x8devalna slu\xc5\xbeba, ki je bila ustanovljena aprila 1941, po aprilski vojni.\n_START_SECTION_\nZgodovina\n_START_PARAGRAPH_\nObve\xc5\xa1\xc4\x8devalna slu\xc5\xbeba je delovala za potrebe britanske Intelligence Service (IS). Sede\xc5\xbe slu\xc5\xbebe je bil v Ljubljani, centre pa je imela v Zagrebu, Trstu, Benetkah, Veroni in Milanu._NEWLINE_Eden glavnih akterjev je bil Vladimir Vauhnik. Aprila 1944 so del skupine (11 oseb) odkrili, od tega je bilo 8 obsojenih na smrt z ustrelitvijo. Septembra 1944 so odkrili del slu\xc5\xbebe v Trstu. \xc5\xa0e en del skupine, v Zagrebu, so odkrili oktobra 1944._NEWLINE_Slu\xc5\xbeba je skrbela za pridobivanje voja\xc5\xa1kih informacij (enote, polo\xc5\xbeaj enot, \xc5\xa1tevilo pripadnikov,...). Ni bila vpletena v politi\xc4\x8dno dogajanje._NEWLINE_V letih 1942\xe2\x80\x931943 je slu\xc5\xbeba imela 60 stalnih sodelavcev; 14 je bilo ujetih in usmr\xc4\x8denih.'